Tomislav Horvatinčić, poduzetnik i osuđenik za izazivanje teške pomorske nesreće u kojoj su poginuli supružnici Salpietro, danas je trebao preuzeti poziv za odlazak u zatvor.

No, umjesto novog kolege, vidno razočarani remetinečki zatvorenici su dobili samo pismenu ispričnicu njegovog odvjetnika u kojoj se navodi kako je Tomo bolestan i da neće stići na odsluženje kazne.

Kako neslužbeno doznajemo, Tomo se svom doktoru na njemačkom jeziku pohvalio kako ga “boli ku*ac za hrvatski zatvor”, no kako Tomo njemački govori jednako dobro kao što vozi jahtu, doktor je shvatio kako mu se Horvatinčić žali na urološke probleme praćene probanim smetnjama.

Doktor nije dugo razmišljao već je zakazao hitnu operaciju za bolesnog prijatelja. Budući da je riječ o hitnoj operaciji Horvatinčić neće stići na početak odsluženje kazne, a s obzirom da oporavak od operativnog zahvata kod boli u ku*cu uzrokovane zatvorom traje 5 godina, odvjetnik će tražiti da mu se isti uračuna u zatvorsku kaznu.